./data/phi0914/phi00144/phi0914.phi00144.perseus-lat1.xml
Titus Livius (Livy)
AemilioPauloC Licinio consulibus, idibus Martiis, principio insequentis anni, cum in       expectatione patres fuissent, maxime quidnam consul de Macedonia, cuius ea       provincia esset, referret, nihil se habere Paulus, quod referret, cum nondum inde legati redissent, dixit   ceterum Brundisi legatos iam esse, bis ex cursu       Dyrrachium reiectos   cognitis mox, quae nosci       prius in rem esset, relaturum;  id fore intra perpaucos dies  et ne       quid  profectionem suam teneret, pridie idus Apriles Latinis esse constitutam       diem  sacrificio rite perfecto et se et Cn Octavium , simul senatus censuisset, exituros esse; C Licinio collegae suo fore curae se absente, ut, si qua parari mittive ad id       bellum opus sit, parentur mittanturque  interea legationes exterarum nationum       audiri posse